གླུ་བ་ཚེ་དཔལ་སྐྱབས་ལ་གཞས་ཀྱི་སྐས་རིམ་དུ་བསྙེགས་པའི་ཆེས་ཐོག་མའི་ལམ་བུ་ནི་ཡུན་དར་ཤང་ཡོངས་ཀྱི་དངོས་རྫས་བརྗེ་རེས་ཚོགས་ཆེན་གྱི་ལ་གཞས་འགྲན་བསྡུར་ཞིག་ལས་བྱ་དགའ་ཨང་དང་པོ་བླངས་པ་དེ་ཡིན་ལ།བྱ་དགའ་དེ་ལས་ཁོ་རང་གླུ་བ་བྱེད་པའི་ཆེས་ཐོག་མའི་རྨི་ལམ་མངོན་འགྱུར་བྱེད་མགོ་བརྩམས་ཤིང༌།ཐེངས་དེའི་གཟེངས་རྟགས་དེ་ལ་བརྟེན་ནས་གླུ་བ་ཚེ་དཔལ་སྐྱབས་ཀྱི་སྤོབས་པ་སྔར་ལས་ཆེ་རུ་ཕྱིན་ལ་མིག་རྒྱང་སྔར་ལས་ཆེ་རུ་བསྐྱེད་དེ་གླུ་ངག་གི་སྒོ་མོ་རེ་རེ་ཕྱེས་ཏེ་རིམ་གྱིས་འགྲན་རྩོད་ཀྱི་གར་སྟེགས་རེ་རེ་ལ་ཞུགས་མགོ་བརྩམས།༡༩༩༣ལོར་མཚོ་ལྷོ་བོད་རིགས་རང་སྐྱོང་ཁུལ་གྱི་ཁུལ་སྟོན་ལས་ལ་གཞས་འགྲན་བསྡུར་གྱི་བྱ་དགའ་ཨང་གཉིས་པ་བླངས།